แนวโน้มหุ้นลุ้นขึ้นเล็กน้อย
นักวิเคราะห์ฯเผยตลาดหุ้นไทยเช้านี้ลุ้นปรับขึ้นได้เล็กน้อย ยังไร้ปัจจัยใหม่หนุน-รอดูผลประชุมเฟด
13 ก.ย. 2555

นักวิเคราะห์ฯเผยตลาดหุ้นไทยเช้านี้ลุ้นปรับขึ้นได้เล็กน้อย ยังไร้ปัจจัยใหม่หนุน-รอดูผลประชุมเฟด
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้มองว่าน่าจะซิกแซกปรับตัวขึ้นได้เล็กน้อย ขณะที่ตลาดหุ้นอื่นในภูมิภาคเอเชียที่เช้านี้มีการแกว่งตัวในกรอบแคบทั้งในแดนบวก-ลบ เนื่องจากตลาดฯยังไม่ได้มีปัจจัยใหม่อะไรเข้ามา ประกอบกับกำลังรอดูผลการประชุมของธนาคารกลางสหรัฐฯ(เฟด) ในเรื่องมาตรการกระตุ้นเศรษฐกิจ หากผลออกมาในเชิงบวกก็จะทำให้หุ้นใหญ่กลับมา และหุ้นในกลุ่มปิโตรเคมี และน้ำมันก็น่าสนใจในช่วงนี้ ดังนั้นตอนนี้ก็คงจะเล่นเก็งกำไรหุ้นเป็นรายตัวไป  พร้อมให้แนวรับ 1,250 จุด แนวต้าน 1,270 จุด